CELEX: 62021TN0361
Language: et
Date: 2021-06-22 00:00:00
Title: Kohtuasi T-361/21: 22. juunil 2021 esitatud hagi – Syndesmos Tyrokomon Kyprou jt versus komisjon

6.9.2021   
            
            
               ET
            
            
               Euroopa Liidu Teataja
            
            
               C 357/26
            
         
      22. juunil 2021 esitatud hagi – Syndesmos Tyrokomon Kyprou jt versus komisjon
      (Kohtuasi T-361/21)
      (2021/C 357/41)
      Kohtumenetluse keel: inglise
      
         Pooled
      
      
         Hagejad: Syndesmos Tyrokomon Kyprou (Nikosia, Küpros) ja veel 11 hagejat (esindaja: advokaat N. Korogiannakis)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  tühistada kostja 12. aprilli 2021. aasta rakendusmäärus (EL) nr 2021/591, millega registreeritakse kaitstud päritolunimetuste ja kaitstud geograafiliste tähiste registris nimetus („Χαλλούμι“ (Halloumi) / „Hellim“ (KPN); (1) ja
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitavad hagejad viis väidet.
      
                  1.
               
               
                  Esimene väide, et kostja on teinud ilmse kaalutlusvea registreerimistaotluse nr CY/PDO/0005/01243 määrusele nr 1151/2012 (2) vastavuse hindamisel. Väidetakse, et kostja on rikkunud määruse nr 1151/2012 artikleid 10, 49 ja 50 ja on jätnud taotluse registreerida nimetus „Halloumi“ kui KPN (3) piisava põhjalikkusega analüüsimata.
               
            
                  2.
               
               
                  Teine väide, et kostja on rikkunud määruse nr 1151/2012 artikleid 10, 49 ja 50 kui ei kontrollinud määruses nr 1151/2012 ette nähtud menetluskorra järgimist.
               
            
                  3.
               
               
                  Kolmas väide, et kostja on rikkunud hea halduse põhimõtet, kuna registreerimismenetlus kestis väga pikka aega.
               
            
                  4.
               
               
                  Neljas väide, et vaidlustatud rakendusmäärus on ebapiisavalt põhjendatud. Väidetakse, et kostja on rikkunud ELTL artiklis 296 sätestatud põhjendamiskohustust ning hagejate õigust tõhusale õiguskaitsele.
               
            
                  5.
               
               
                  Viies väide, et kostja on rikkunud hea halduse põhimõtet, kuna Küprose kohtud on tunnistanud kehtetuks riigisisesed õigusaktid, millel vaidlustatud rakendusmäärus põhineb.
               
            
         (1)  ELT 2021, L 125, lk 42–51.
      
      
         (2)  Euroopa Parlamendi ja nõukogu 21. novembri 2012. aasta määrus (EL) nr 1151/2012 põllumajandustoodete ja toidu kvaliteedikavade kohta (ELT 2012, L 343, lk 1–29).
      
         (3)  Kaitstud päritolunimetus.